CELEX: 62008CN0541
Language: sk
Date: 2008-12-04 00:00:00
Title: Vec C-541/08: Návrh na začatie prejudiciálneho konania, ktorý podal Oberster Gerichtshof (Rakúsko) 4. decembra 2008 – Fokus Invest AG/Finanzierungsberatung-Immobilientreuhand und Anlageberatung GmbH (FIAG)

7.3.2009   
            
            
               SK
            
            
               Úradný vestník Európskej únie
            
            
               C 55/8
            
         Návrh na začatie prejudiciálneho konania, ktorý podal Oberster Gerichtshof (Rakúsko) 4. decembra 2008 – Fokus Invest AG/Finanzierungsberatung-Immobilientreuhand und Anlageberatung GmbH (FIAG)
   (Vec C-541/08)
   (2009/C 55/13)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Gerichtshof
   Účastníci konania pred vnútroštátnym súdom
   
      Žalobca: Fokus Invest AG
   
      Žalovaný: Finanzierungsberatung-Immobilientreuhand und Anlageberatung GmbH (FIAG)
   Prejudiciálne otázky
   
               1.
            
            
               Musí sa článok 25 Prílohy I Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na druhej strane o voľnom pohybe osôb (1) [neoficiálny preklad] z 30. apríla 2002 (ďalej len „Dohoda ES – Švajčiarsko 2002“) vykladať tak, že rovnaké zaobchádzanie ako s tuzemcami platí pri nadobúdaní nehnuteľností výlučne pre fyzické osoby, nie však pre spoločnosti?
            
         
               2.
            
            
               Pri kladnej odpovedi na otázku 1:
               Predstavujú ustanovenia Wiener Ausländergrunderwerbsgesetzes (ďalej len „WrAuslGEG“), ktoré požadujú pri nadobúdaní nehnuteľností zahraničnými spoločnosťami v zmysle § 2 bodu 3 WrAuslGEG predloženie potvrdenia o výnimke z povinnosti získania povolenia (§ 5 ods. 4 WrAuslGEG, § 3 bod 3 WrAuslGEG), voči Švajčiarsku ako tretej krajine prípustné obmedzenie voľného pohybu kapitálu podľa článku 57 ods. 1 ES?
            
         
      (1)  Ú. v. ES, 2002, L 114, s. 6.